Bitange i princeze (sezona 3)

Treća sezona sitcoma ***[[Bitange i princeze]]*** sadrži ukupno 21 epizodu, od čega je 20 redovnih epizoda i jedna specijalna epizoda koja je sadržavala presjek najboljih skečeva i trenutaka iz prvih dviju sezona. "Specijal" je premijerno prikazan 4. veljače 2007., a redovna sezona emitirana je od 11. veljače do 29. lipnja 2007. na drugom programu HRT-a. Sezona je izvorno emitirana nedjeljom, ali je od četvrte epizode do kraja sezone prebačena na termin četvrtkom, uz izuzetak epizode "Teroristička sezona", koja je emitirana u petak. Treća sezona serije uslijedila je nakon što je izvorno objavljeno i potvrđeno kako se serija neće obnavljati i kako je druga sezona i posljednja; međutim, u međuvremenu je HRT bio zadovoljan gledanošću repriza te je Interfilmu dao bolju financijsku ponudu, pa je serija obnovljena za treću sezonu. 

U odnosu na ranije sezone, došlo je do značajnijih kreativnih i kadrovskih promjena. Ivan-Goran Vitez više nije bio suradnik na seriji, unatoč značajnom doprinosu prethodnoj sezoni, dok je scenaristički dvojac Zoran Lazić-Tonći Kožul preuzeo značajniju ulogu u stvaranju serije uz autora Gurana Kulenovića. Uz to, seriji se pridružio i redatelj Dražen Žarković, koji će dati značaj doprinos seriji i u narednim sezonama. Vlado Bulić također se pridružio scenarističkom timu, najčešće u paru s Kulenovićem, a na scenarijima su - za dvije epizode - radile i Irena Krčelić te Nikolina Čuljak. Serija je, nakon Vitezovog odlaska, imala manje nadrealnog humora, koji je zamijenjen subverzivnijim pristupom koji je obrađivao i doticao se aktualnih društvenih i političkih tema, za što su primarno zaslužni Lazić i Kožul. 

Iako je Tarik Filipović zadržao mjesto u glavnoj postavi, lik Tea je imao znatno manju ulogu u trećoj sezoni, a zamijenjen je likom Adriane, Gazdine rodice koja se uselila kod Robija i Kaze umjesto Tea; Mia Krajcar se tako pridružila ekipi kao glavna glumica u ovoj sezoni. Uz to, kako su Robi i Irena bili prisiljeni promijeniti karijere, Šef i Inspicijent nisu se pojavljivali u ovoj sezoni jer je narativna linija sa StrTV-om odbačena. S druge strane, Galiano Pahor imao je značajnu sporednu ulogu kao Blaž Prizmić, vlasnik knjižare *Prizma* u kojoj su Irena i Robi radili jedno vrijeme. Posljednja epizoda sezone najavila je narativnu liniju s Tajnom službom - Dušan Bućan i Ivo Rogulja imali su gostujuće nastupe u toj epizodi - koja će biti okosnica radnje u četvrtoj i dobrom dijelu pete sezone.

## Glumačka postava

### Glavne uloge
* René Bitorajac kao Robert Kumerle
* Tarik Filipović kao Teodor Friščić
* Hrvoje Kečkeš kao Kazimir Hrastek
* Mila Elegović-Balić kao Irena Grobnik
* Nataša Dangubić kao Lucija Toć
* Predrag Vušović kao Gazda
* Dražen Čuček kao Konobar
* Mile Kekin kao Erotoman
* Mia Krajcar kao Adriana

### Sporedne uloge

* Galiano Pahor kao Blaž Prizmić
* Filip Šovagović kao Psihopat

### Gostujuće uloge

* Davor Meštrović kao Irenin suprug
* Robert Ugrina kao Brundo i Pogrebnik
* Lena Politeo kao Erotomanova tetka
* Branko Pjer Meničanin kao Zidar 1
* Aleksandra Grdić kao Djevojka 1
* Barbara Jessica Budanec kao Djevojka 2
* Dražen Žarković kao Redatelj (*off*)
* Zoran Šprajc kao Spiker (*off*)
* Duško Ćurlić kao Dispečer (*off*), Spiker (*off*) i Pljačkaš
* Draško Zidar kao klijent Šahić
* Davor Dretar Drele kao on sam
* Dora Polić kao Nina Majer
* Goran Pirš – Piro kao Policajac
* Miroslav Mučnjak kao Fotograf (nepotpisan)
* Dražen Kühn kao Paranoik
* Stjepan Vrbanec kao Klošar
* Željko Mavrović kao svećenik Albert
* Jasmin Telalović kao svećenik Stribor
* Vlasta Knezović kao Lejdi Miriana
* Ivan Đuričić kao Matko
* Siniša Popović kao Krešo Žabić
* Maja Sever kao Novinarka
* Ines Cokarić kao Medicinska sestra
* Ivica Vidović kao Pjesnik
* Krunoslav Kićo Slabinac kao Voditelj (on sam)
* Frano Domitrović kao Kazin fan
* Ivana Jasprica kao Hostesa
* Amar Bukvić kao Vjeran Ramljak
* Alen Šalinović kao Jošua
* Žarko Savić kao Krsto
* Barbara Prpić kao Katarina
* Boris Miholjević kao Braco Kumerle
* Zoran Čubrilo kao Vanja
* Marija Horvat kao Hostesa
* Ljubo Zečević kao Anarhist
* Marija Horvat kao Peep show plesačica
* Mislav Vuglec kao Ninja
* Vanda Vujanić kao Klijentica
* Mario Mirković kao Sanitarac 1
* Lav Stipić kao Sanitarac 2	
* Otokar Levaj kao Sudac
* Darija Lorenci kao Odvjetnica
* Doris Vrečko kao Zapisničarka
* Zoran Lazić kao Lik iz publike
* Nada Klašterka kao Baka na Placu
* Petar Atanasoski kao Mladić na Placu
* Marija Tadić kao Razvedena žena
* Ksenija Pajić kao Klijentica BUG-a
* Trpimir Vicković – Vicko kao Glista
* Boško Šalamon kao Član ekipe
* Zdenka Heršak kao gđa. Melita
* Boris Svrtan kao Intelektualac
* Zoran Gogić kao Šljaker
* Mijo Pavelko kao seljak Slavonac
* Luka Petrušić kao nogometaš Kraljčec
* Sergej Trifunović kao menadžer Kocka
* Damir Lončar kao Kazin stari
* Elizabeta Kukić kao Kazina stara
* Zlatko Pejaković kao Klijent
* Predrag Vušović kao Peđa Stanisavljević
* Mila Elegović kao Miladojka Potleuša
* Nikolina Pišek kao Glorija
* Mateo Gulam kao Mileni
* Antonio Marušić kao Nogometaš 1
* Bojan Gebaj kao Nogometaš 2
* Aleksandar Cvjetković kao Inspektor Vinko Mogućnost
* Edvin Liverić kao Inspektor Zinedine Pasternak
* Mile Kekin kao Uwe
* Zlatan Zuhrić kao Lovac
* Robert Valdec (glas) kao Crni čovjek (nepospitan)
* Sven Šestak kao Časlav Benzoni
* Slavko Juraga kao Bager
* Iva Bagić kao Tatjana
* Dražen Bratulić kao Gost 1
* Alan Gotal kao Gost 2
* Ante Majić kao Plesač
* Dario Čakarun kao Plesač
* Dejan Jakovljević kao Plesač
* Emil Kuzminski kao Plesač
* Franjo Kuhar kao Stjepan "Đimi" Đomlija
* Danko Ljuština kao Ludi Mitar
* Branko Flajpan kao Pijanac
* Tarik Filipović kao Šemso (*off*)
* Ivo Rogulja kao Šef (*off*)
* Dušan Bućan kao Agent 003
* Hrvoje Ramadža kao Agent tehničar
* Mirko Rudan kao Salman Rushdie

## Epizode

## Kućna izdanja

Za razliku od prve sezone, treća sezona *Bitangi i princezi* nikada nije dobila kućna izdanja, razlog čega nije poznat. Ipak, cijela je sezona dostupna na streaming servisu HRTi bez naknade, kao i na službenom YouTube kanalu produkcijske kuće Interfilm.

## Reference

## Vanjske veze
* 
* ''Bitange i princeze'' na stranicama Interfilma